في يوم من الأيام كان في مدرس مشهور ماشي مع طالبه. وفي الطريق، شافوا بحيرة. وقفوا والمدرس قال للطالب "أنا عطشان. هات لي شوية مية من البحيرة دي"
ولما الطالب وصل البحيرة، كان في بقرة ماشية في البحيرة. فالمية بقت وسخة جداً. ففكر "مينفعش أجيب المية الوسخة دي للمدرس!"
رجع وقال للمدرس "المية وسخة أوي. مينفعش نشربها." بعد نص ساعة تقريباً، المدرس طلب من الطالب يجيب مية تاني. فرجع للبحيرة.
بس البحيرة لسه كانت وسخة. فقال للمدرس نفس الكلام. بعد شوية، المدرس طلب منه يرجع تاني. لكن المرة دي، لقى المية صافية. الطين اللي كان في المية نزل تحت. فجاب شوية مية.
المدرس بص على المية وقال له "إنت معملتش حاجة عشان تخلي المية تصفى. إنت سيبتها وبس. عقلك زي كده بالظبط! لما يكون مشغول، سيبه براحته. إديله وقت."
من القطعة دي نعرف إن _
المدرس علم طالبه حاجة مفيدة المدرس كان عايز طالبه يشتغل جامد الطالب كان عارف إزاي يخلي المية تصفى الطالب كان كسلان جداً